Diari Oficial de la Generalitat Valenciana


Sumari del DOGV 7381, del 15-10-2014 (2014/9232)

RESOLUCIÓ de 24 de setembre de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a l'extracció de progenitors hemapoètics de sang de cordó umbilical a l'Hospital General Universitari d'Elx.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7381

Data del DOGV
:   15-10-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/9232


Data del document
:   24-09-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 24 de setembre de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a l'extracció de progenitors hemapoètics de sang de cordó umbilical a l'Hospital General Universitari d'Elx. [2014/9232]  
L'Hospital General Universitari d'Elx va obtindre l'autorització per a efectuar extraccions de progenitors hematopoètics de sang de cordó umbilical per mitjà de la resolució de la Conselleria de Sanitat, de 6 de setembre de 2010.  
Antonio Muñoz Lagos, director de l'Hospital General Universitari d'Elx, va presentar ima solicitud de renovació d'autorització per a extracció de progenitors hematopoètics de sang de cordó umbilical de l'Hospital General Universitari d'Elx, amb data 17 de setembre de 2014.  
  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement l'autorització solicitada. Renovació solicitada.  
  
  
Fonaments jurídics  
  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut d'allò que ha disposat l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèlules, el Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris, i el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat.  
  
2. Es complix el que establix el Reial Decret Llei 9/2014, de 4 de juliol, pel qual s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèlules i teixits humans i s'aproven les normes de coordinació i funcionament per al seu ús en humans i, s'ha complit el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i preceptes legals citats i els altres que s'apliquen, resolc:  
Renovar l'autorització sanitària per a l'extracció de progenitors hematopoètics de sang de cordó umbilical a l'Hospital General Universitari d'Elx. Esta autorització és vàlida per un període de quatre anys, a partir de la data de la present resolució.  
L'autorització es pot revocar en qualsevol moment, si s'alteren o incomplixen els requisits i les consideracions que l'han fet possible.  
  
A l'efecte de l'activitat que s'hi autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 24 de setembre de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.